Parkiralište

Parkiralište (američki engleski: parking lot, britanski engleski: car park) je otvoreno područje namijenjeno isključivo parkiranju prometala, skup parkirališnih mjesta na nekom prostoru. Javna parkirališta najčešće se nalaze ispred trgovačkih centara i športskih borilišta (stadiona, dvorana...), dok se u privatna parkirališta ubrajaju sva ona namijenjena smještanju vozila određenih vlasnika. Nalaze se ispred kulturnih i političkih ustanova, stambenih zgrada ili u gradovima kao parkirališna područja (parking-zone) u kojima se parkiranje vozila naplaćuje po satu. U oblike privatnih parkirališta ubrajaju se dvorišta i kućne i javne garaže. Parkirališni prostori označeni su posebnim prometnim znakom, najčešće plavim kvadratom s bijelim velikim tiskanim slovom P. Pojam parkirališta ne treba miješati s parkiranjem (parkingom) kao činom smještanja vozila (prometala) u mirovanje. Reference